open-index/open-wikipedia-markdown huggingface dataset:
Alfonso de Galarreta

**Alfonso de Galarreta** (født 1957) er en spanskfødt argentinsk biskop innen det katolsk-tradisjonalistiske prestebrorskapet St. Pius X. Han ble i 1988 ekskommunisert av pave Johannes Paul II på grunn av at han lot seg bispevie uten at det forelå pavelig mandat og paven hadde forbudt bispevielsen. 

## Liv og virke
De Galarreta vokste opp i Argentina, og studerte i tre år ved et vanlig katolsk presteseminar i La Plata før han i oktober 1978 vekslet over til tradisjonalistene og fortsatte ved preseseminaret deres i Ecône i Sveits.

I august 1980 ble han presteviet av tradisjonalistenes leder, erkebiskop Marcel Lefebvre, i Buenos Aires. Han var en av fire ekskommuniserte tradisjonalistiske biskoper fra Pius X-broderskapet som etter en tid fikk sin ekskommunikasjonen opphevet av Pavestolen, i januar 2009.
## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil, B. (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Biskop Eugène-Charles-Joseph de Mazenod (1782–1861) *1832
* Kardinal Joseph Hippolyte Guibert (1802–1886) *1842
* Kardinal François-Marie-Benjamin Richard de la Vergne (1819–1908) *1872
* Biskop Marie-Prosper-Adolphe de Bonfils (1841–1912) *1898
* Kardinal Louis-Ernest Dubois (1856–1929) *1901
* Erkebiskop Jean-Arthur Chollet (1862–1952) *1910
* Biskop Héctor Raphaël Quilliet (1859–1928) *1914
* Biskop Charles-Albert-Joseph Lecomte (1867–1934) *1921
* Kardinal Achille Liénart (1884–1973) *1928
* Erkebiskop Marcel Lefebvre (1905–1981) *1947
* Biskop *Alfonso de Galarreta* (1957– ) *1988

## Referanser
Licínio Rangel

**Licínio Rangel** (1936–2002) var en katolsk biskop.

## Liv og virke
### Prest
Licínio Rangel ble presteviet 24. september 1967. 
### Biskop uten pavelig mandat
Den tradisjonalistiske biskop Bernard Tissier de Mallerais bispeviet ham uten pavelig mandat den 28. juli 1991 i São Fidélis i Rio de Janeiro, for prestebrorskapet St. Pius X (FSSPX); Alfonso de Galarreta og Richard Williamson var medkonsekratorer. 
### Forsoning med Pavestolen
Mot slutten av 2000 fremforhandlet Licínio Rangel med Vatikanet en tilbakevenden for sitt lokale tradisjonalistiske fellesskap «St. Johannes Maria Vianneys forening» (SSJV) og dets 25 prester til den katolske kirkes fold. Avtalen med Den Hellige Stol innebar også at foreningen kirkerettslig den 18. januar 2002 ble en apostolisk personaladministratur innen bispedømmet Campos' territorium. Ekskommunikasjonen Rangel hadde pådratt seg ved bispevielsen, ble opphevet mot slutten av 2001, og han ble selv titulærbiskop og personaladministraturets første apostoliske administrator.

Rangel ble alvorlig syk senere i 2002, men fikk være med på å bispevie sin etterfølger, Fernando Areas Rifan, etter bispevielsesritualet fra 1962.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil, B. (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Biskop Marie-Prosper-Adolphe de Bonfils (1841-1912) *1898
* Kardinal Louis-Ernest Dubois (1856-1929) *1901
* Erkebiskop Jean-Arthur Chollet (1862-1952) *1910
* Biskop Héctor Raphaël Quilliet (1859-1928) *1914
* Biskop Charles-Albert-Joseph Lecomte (1867-1934) *1921
* Kardinal Achille Liénart (1884-1973) *1928
* Erkebiskop Marcel Lefebvre (1905-1981) *1947
* Biskop Bernard Tissier de Mallerais (1945- ) *1988
* Biskop *Licínio Rangel* (1936-2002) *1991

## Referanser


## Eksterne lenker
* ''catholic-hierarchy.org''
Clayton Blackmore

**Clayton Graham Blackmore** (født 23. september 1964 i Neath i Glamorgan) er en walisisk tidligere fotballspiller og trener. Han er mest kjent for sin tid som spiller for Manchester United der han spilte på nesten alle posisjoner på banen. Han spilte 39 landskamper for .

Blackmore prøvespilte for rugby-klubben *Neath RFC* men valgte å takke ja til et lærlingtilbud fra Manchester United. Her utviklet han seg til å bli en allsidig og god spiller. I tiden før man hadde egne nummer på trøyene var Blackmore en av få spillere som har spilt med alle nummer fra 2 til 11 på drakten. 

Han var med på den første suksessfulle tiden under Alex Ferguson, og var med på å vinne FA-cupen i 1990, Cupvinnercupen i 1991 og ble ligamester i 1992-93. Han spilte 251 ligakamper for United og scoret 27 mål.

I 1994 gikk han over til Middlesbrough som nå hadde hans tidligere lagkamerat Bryan Robson som spillende trener. Her spilte han 66 kamper og scoret fire mål før skader satte han utenfor laget. Han forlot Middlesbrough i 1999 og spilte noen kamper for Bristol City, Barnsley og Notts County før han i februar 2001 flyttet tilbake til Wales for å spille for *Bangor City*. 

Her hadde han en god tid med 176 kamper og 11 mål. Han var også spillende trener for klubben mellom januar og november 2006. Han ble da ansatt som spillende trener for *Porthmadog* der han spilte 15 kamper. Han signerte i januar 2008 for hjemklubben *Neath Athletic*, men la opp som aktiv etter sesongslutt våren 2009.

## Referanser


## Eksterne lenker
* 
* Clayton Blackmore-profil på welsh-premier.com
Kevin Moran

**Kevin Bernard Moran** (irsk: * Caoimhghín Bernard Ó Móráin*) (født 29. april 1956 i Dublin) er en irsk tidligere fotballspiller. Han er mest kjent fra sin tid som spiller for Manchester United. Han spilte 71 landskamper for  og scoret seks mål. Han var den første spilleren som ble utvist i en FA-cup-finale. Han er også irsk mester i Gælisk fotball to ganger.

Moran bodde i Rialto i Dublin og vokste opp i Walkinstown. Det var her han startet med Gælisk fotball og «vanlig» fotball, men ville ikke velge bort noen av de. I 1976 og 1977 var han med på å vinne det irske mesterskapet i gælisk fotball, og samtidig var han i sesongen 1976-77 med på å bli irsk ligamester i fotball.  

Han ble oppdaget av Manchester Uniteds talent-speider Billy Behan i 1978, og skrev straks under kontrakt med United. Han debuterte for klubben 20. april 1979. Han var en sterk forsvarsspiller som var med på å vinne FA-cupen to ganger, i 1983 og 1985. I finalen i 1985 fikk han den tvilsomme «æren» å bli den første spilleren i en FA-cupfinale som fikk se det røde kortet. Dommer Peter Willis mente at en tackling av Evertons Peter Reid kvalifiserte til utvisning. Enkelte observatører mente dette var noe hardt idømt. Han fikk ikke utdelt vinneredaljen under seiersseremonien og den ble holdt tilbake av FA, men han fikk den utdelt ved en senere anledning.

Moran forlot Old Trafford sommeren 1988 etter 231 ligakamper og 21 mål for klubben, for å spille for den spanske klubben Sporting Gijón hvor han spilte 33 kamper. Han returnerte til engelsk fotball i 1990 da han skrev under for Blackburn som på den tiden spilte i nest øverste divisjon. Han var med på å spille Blackburn opp til FA Premier League, men la opp sesongen før de vant ligaen. 

Kevin Moran jobber for tiden i den irske fjernsynskanalen *TV3 Ireland* som fotballkommentator.

## Eksterne lenker
*
Ryan Crocker

**Ryan Clark Crocker** (født 19. juni 1949 i Spokane i Washington i USA) er en karrierediplomat i den amerikanske utenrikstjeneste. Han ble i 2007 USAs ambassadør i Irak. Tidligere har han vært USAs ambassadør i Pakistan fra 2004 til 2007, i Syria fra 1998 til 2001, til Kuwait fra 1994 til 1997, og til Libanon fra 1990 til 1993.

Han ble i januar 2009 tildelt Presidentens frihetsmedalje. Noen dager etter, og fremdeles noen uker før sin fratreden i Bagdad, advarte han offentlig mot en forsert amerikansk tilbaketrekning fra Irak.

## Referanser
Enckes komet

**Enckes komet** er den kometen vi kjenner som har kortest omløpstid, bare 3 år. Kometen er periodisk, noe som ble påvist av den tyske astronomen Johann F. Encke som kometen er oppkalt etter.

En komet i 1240, beskrevet av den engelske munken Matthew Paris, er kanskje Enckes komet som offisielt ble registrert første gang i 1786.

## Referanser
Superkviss

***Superkviss*** er et norsk spørreprogram for og med barn som gikk på NRK Super fra 2007 til 2015. Programmet har eksistert i mange ulike former siden NRK Super startet 1.desember 2007.  

Programmet ble sist ledet av Per Søreide Senstad, tidligere programledere inkluderer blant annet Kåre Magnus Bergh, Heidi Marie Vestrheim, Kristine Magnesen, Phung Hang, Erik Solbakken og Marthe Sveberg Bjørstad. 

I tillegg til å først sendes på nett er det unike i den nye sesongen at deltakerne, fire barn (10-12 år), konkurrerer hjemmefra via webkamera og det kun er programleder og crew som leder programmet fra studio. Deltakerne har en hjelper (hjemmefra) i noen oppgaver, men spiller ellers alene, også det til forskjell fra tidligere sesongers lagkonkurranser.

Underveis i programmet elimineres en og en deltaker frem til vinneren når finalen: Supermeteret. Finalen er en stige med opptil 15 poeng hvor man svarer ja/nei og får så mange riktige svar som mulig. Mer enn 10 poeng gir status som gullspiller og man inviteres tilbake for å delta i egne runder for gullspillere senere.

Superkviss har mange egne kvisser og oppgaver på nett, og innslag på radio i programmet Skolefri som sendes alle hverdager fra kl 14-16. 

#### Taperpremier og tidligere sesonger
Taperpremiene ble introdusert i 2009/2010 og var i flere sesonger finalen i programmet hvor den eller de som tapte måtte utføre noe pinlig som var avtalt mellom deltakerne på forhånd. Det kunne for eksempel være å få en bløtkake i ansiktet, å spise noe ekkelt, eller fremføre en pinlig dans eller sang iført merkelige kostymer. Superkviss (2015) har ikke taperpremier siden det ikke lenger er en duell med vinner og taper.

Tidligere var Superkviss også en del av det nå nedlagte radioprogrammet Lørdagsbarnetimen, med Marthe Sveberg Bjørstad som programleder.

Superkviss hadde sin første sending 1. desember 2007.

## Referanser


## Eksterne lenker
* 
*  Superkviss
Yushu

**Yushu** kan være:
*Det autonome prefektur Yushu i provinsen Qinghai i Folkerepublikken Kina; 
*Fylket Yushu i ovennevnte prefektur;
*Byfylket Yushu i den subprovinsielle by Changchun i provinsen Jilin i Kina.
Yushu (Qinghai)

**Yushu** (Forenklet kinesisk: 玉树; tradisjonell kinesisk: 玉樹; pinyin: *Yùshù*; tibetansk : ཡུལ་; Wylie: *Yul-shul*) er et autonomt prefektur for tibetanerne i provinsen Qinghai i Folkerepublikken Kina. Arealet er på &nbsp;km² . Befolkningen var på  innbyggere i 2004.

Elven Mekong, i Kina kalt *Lancang Jiang*, har sine kilder i Yushu fylke i Zadois fjell.

## Administrative enheter
Det autonome prefektur Yushu har jurisdiksjon over 6 fylker (县 *xiàn*).

## Samferdsel
Kinas riksvei 214 løper gjennom området. Den fører fra Xining i provinsen Qinghai til Jinghong i Yunnan. 

## Referanser


## Bibliografi
* Andreas Gruschke: *The Cultural Monuments of Tibet’s Outer Provinces: Kham. Vol. 2 – The Yushu Part of Kham*, Bangkok 2005 ISBN 974-480-049-6

## Eksterne lenker
* Lokalregjeringens side
Protokoll om miljøvern til Antarktistraktaten

**Protokoll om miljøvern til Antarktistraktaten** (**Miljøprotokollen for Antarktis**) utpeker Antarktis til et naturreservat viet fred og vitenskap, og forplikter partene til et omfattende vern av miljøet i Antarktis og tilknyttede økosystemer. Miljøprotokollen ble underskrevet høsten 1991 og trådte i kraft 14. januar 1998, da den hadde blitt ratifisert av alle konsultative medlemmer av Antarktistraktaten.

Protokollen framsetter flere viktige miljøprinsipper:

* Begrensning av aktiviteters ugunstige miljøpåvirkninger 
* Prioritering av vitenskapelig forskning 
* Utføring av grundige konsekvensanalyser av all planlagt aktivitet 
* overvåkning av pågående aktiviteter

Miljøprotokollen forplikter partene til å samarbeide om planlegging og gjennomføring av aktiviteter i Antarktis. Protokollen setter også forbud mot all kommersiell mineralutvinning i 50 år framover.

Protokollen inneholder seks vedlegg:

* Anneks I: Vurdering av miljøkonsekvenser  
* Anneks II: Vern av fauna og flora i Antarktis  
* Anneks III: Disponering og håndtering av avfall  
* Anneks IV: Bekjempelse av marin forurensning  
* Anneks V: Områdevern og forvaltning
* Anneks VI: Ansvar i forbindelse med miljøkriser (*Liability arising from Environmental Emergencies*)

## Se også
* Konvensjonen for bevaring av marine levende ressurser i Antarktis («Krillkonvensjonen»)
* Historiske steder og kulturminner i Antarktis

## Eksterne lenker
* Samarbeid i Antarktis . miljostatus.no
* Protokoll om miljøvern til Antarktistraktaten. Lovdata
K-50M

**K-50M** er en maskinpistol utviklet av Vietnams folkehær og produsert i Nord-Vietnam under Vietnamkrigen.

Våpenet er en ombygd kinesisk Type 50 maskinpistol, som igjen er en lisensiert kopi av den russiske PPSj 41. K-50M har pistolgrep, en tynn teleskopstokk i stål, kortere løp, og nytt forsikte. Dette gjorde at våpenet ble ca. en halv kilo lettere enn den russiske originalen.

## Litteratur
* 

## Eksterne lenker
* Modern Firearms – K-50M
Förortsungar

***Förortsungar*** er en svensk filmmusikal fra 2006 regissert av Ylva Gustavsson og Catti Edfeldt. Filmen har barn som sin primære målgruppe.

## Handlingen
Musikalens hovedperson er Amina, en jente fra Sierra Leone som søker asyl i Sverige. Den andre sentrale figuren i fortellingen er hardrockeren Johan, spilt av Gustaf Skarsgård. Filmen handler om hvordan deres veier møtes – et møte som kommer til å forandre begges liv for alltid.

## Mulig forelegg
Filmen skal være inspirert av *[[Rennestensunger (film fra 1944)|Rännstensungar]]* fra 1944 (som ble spilt inn i en ny versjon i 1974).

## Innspillingen
Innspillingen fant sted i Fittja og startet den 21. november 2005.

## Priser og nominasjoner
Filmen fikk 5 Guldbagger i 2007 i kategoriene Beste film, Beste regi, Beste mannlige hovedrolle og Beste prestasjon for, som juryen uttrykte det, "holdning og rytme i musikken".

## Rolleliste
* Gustaf Skarsgård – Johan Fahlén
* Jennifer Brown – Janet Jonsson
* Beylula Kidane Adgoy – Amina
* Embla Hjulström – Mirre
* Sanna Ekman – Maggan
* Sunil Munshi – Jesper Laywer
* Dogge Doggelito – Viktor
* Olle Sarri – Berra
* Teodor Runsiö – Micke
* Jonathan Kurkson – Hassan
* Peter Jezewski – Johnny
* Majken Pollack – Doktor
* Alejandro Castillo – Antonio 
* Marienette Dahlin – Polis
* Fredrik Eddari – Ali 
* Ahmadu Jah – Said 
* Peter Jezewski – Johnny 'Raggare' 
* Douglas Johansson – Sosialarbeider
* Hannu Kiviaho – Pekka 
* Jonathan Kurkson – Hassan 
* Christopher Mhina – Marco 
* Jacob Mohlin – Polis 
* Muna – Aunt

## Referanser


## Eksterne lenker
*
Sony Ericsson W595

**Sony Ericsson W595** er en Walkman-musikkmobiltelfon fra mobilmerket Sony Ericsson.

## Funksjoner
* Walkman-player
* 3D-spill
* 40 MB Telefonminne
* Direkteavspilling av video
* Java
* FM-radio
* Videovisning
* Høyttalertelefon
* Poly ringetoner
* Vibrasjonsvarsling
* Videosamtale (3G)
* Bluetooth™-stereo
* Mega Bass™
* PlayNow™
* SensMe™
* Shake control
* TrackID™
* Bluetooth™-teknologi
* Modem
* Synkronisering for PC
* USB-masselager
* USB-støtte
* RSS-sendinger
* NetFront™
* MMS
* SMS
* Inntasting med ordforslag
* E-post
* 3.2 mpx kamera
* Google Maps™
Line Alsaker

**Line Alsaker** (født 21. januar 1972 i Oslo) er en norsk prisbelønt danser som var tilknyttet Nasjonalballetten ved Den Norske Opera & Ballett fra 1992 til 2013. 

## Utdannelse
Alsaker danset som barn ved Kirkenærs ballettskole.. Senere ble hun tatt opp på Operaens ballettskole. Etter å ha fullført Fagerborg videregående skole, studerte hun ved ballettakademiet Heinz-Bosl-Stiftung i München i Tyskland..  

## Karriere
I 1992 ble hun engasjert ved Nasjonalballetten, hvor hun danset i ensemblets corps de ballet inntil hun ble forfremmet til solist i 1997. 

Line Alsaker danset en rekke store klassiske hovedroller som for eksempel Tatjana i ***[[Onegin]]*** (Dansekritikerprisen), Odette/Odile i ***[[Svanesjøen]]*** og tittelrollene i ***[[Frøken Julie]]*** og ***[[Giselle]]***. Hun danset også i moderne oppsetninger av Jiri Kylian, Lightfoot & Leon og Kjersti Alveberg.. 

Alsaker pensjonerte seg som ballettdanser i 2013. 

## Utmerkelser
* Esso-prisen 1996
* Dansekritikerprisen 1997 for rollen som Tatjana i *Onegin*

## Referanser
Beskyttet geografisk betegnelse

**Beskyttet geografisk betegnelse** inngår i den offentlige norske merkeordningen beskyttede betegnelser og kan oppnås for næringsmidler som har en tilknytning til det geografiske området som produktbetegnelsen angir. Kravene til tilknytning er imidlertid ikke så strenge som for beskyttet opprinnelsesbetegnelse. Det kan for eksempel være at næringsmidlets særskilte omdømme kan knyttes til det definerte geografiske området. Merkeordningen forvaltes av Mattilsynet. KSL Matmerk er tildelt ansvaret for informasjon og veiledning av søkere til merkeordningen, samt søknadsbehandlingen. Det er Mattilsynet som foretar endelig godkjenning av en søknad.

## Hovedkravene
Hovedkravene er at: 
*Næringsmidlets produktbetegnelse må angi navnet på et geografisk område eller et sted. 
*Næringsmidlet må ha sin opprinnelse i dette området eller stedet
*Næringsmidlets særegne kvalitet, omdømme eller andre kjennetegn må kunne tilskrives det definerte området eller stedets geografiske miljø
*Næringsmidlet må være produsert (råvarer), bearbeidet eller foredlet i det definerte området

## Lovregulering
For å oppnå beskyttet geografisk betegnelse må næringsmidlet tilfredsstille kravene i «Forskrift for beskyttede betegnelser». De viktigste kravene er gitt i følgende paragrafer; 
*§ 3 Definisjoner mv, 
*§ 7 Beskyttelse av geografiske betegnelser, 
*§ 9 Søknadens innhold.

## Godkjente produkter

## Se også
*Geografiske opprinnelsesbetegnelser i EU

## Referanser


## Eksterne lenker
* Lovdata
* Beskyttede Betegnelser
Oscar Tybring

**Oscar Emil Tybring** (født 1847 i Selbu, død 1895) var en norsk lege og forfatter.

Mest kjent er Tybring for å ha lagt grunnlaget for *Norsk Selskab til Skibbrudnes Redning*, idag kjent som Redningsselskapet.

I 1882 var Tybring som marinelege vitne til et dramatisk forlis utenfor Smøla der mange sjøfolk omkom. Dette drev ham til å ta initiativ til et norsk redningsvesen slik de fleste europeiske kystnasjoner allerede hadde etablert. Motargumentet var hele tiden at det ikke ville være mulig å etablere et operativt  redningsvesen langs Norges kyst med sine mange fjorder og skjærgård. Han reiste landet rundt og skrev mange artikler i media for å få vekket støtte til prosjektet og i 1887 fikk han med bl.a. Colin Archer. I 1889 dannet Kristiania Købmandsforening en komité for dannelse av et redningsselskap. Tybring og Archer ble med i komiteen og 9. juli 1891 ble *Norsk Selskab til Skibbrudnes Redning* stiftet. Tybring var ved dårlig helse og kunne ikke lenger ta lederverv, og var ikke med på selve stiftelsesmøtet, men han regnes Redningsselskapets grunnlegger.

Tybring døde i 1895, og samme året ble en redningsskøyte oppkalt etter ham. RS 8 «Oscar Tybring I» gikk i tjeneste frem til 1937 og assisterte 2591 fartøy. 329 personer anses  som reddet fra den sikre død og skøyta er den som er oppført med flest redde pr 2002. Senere har ytterligere tre skøyter blitt oppkalt etter ham, og idag tjenestegjør RS 104 «Oscar Tybring IV».

I Smøla er det reist et nasjonalt monument til minne om Tybring og Redningsselskapet etter design av Marit Lyckander.

## Referanser


## Litteratur
* Bjørn Foss: *Fra seil til vannjet*. Norsk maritimt forlag 2002. ISBN 82-90319-34-7
* Sannes, Tor Bork, *Colin Archer skøytene og lystbåtene*, Norsk Maritimt Forlag, Oslo, 1979 ISBN 82-90319-01-0 (Ebok fra bokhylla.no)
Siloksaner

**Siloksaner** er kjemiske forbindelser bestående av R2SiO, hvor R er et hydrogenatom eller et hydrokarbongruppe. Et siloksan har en grenet eller ugrenet struktur av silisium- og oksygenatomer -Si-O-Si-O-, med sidekjeder R koblet til silisiumatomene. De forskjellige typer siloksaner er viktige ingredienser i både deodoranter, sjampo, hudkremer og hårstylingprodukter. Stoffene gjør innholdet glatt og lett å påføre og bærer med seg godlukten. Samtidig kan de også være en miljøtrussel.

Produksjonen av siloksaner begynte allerede på 1940-tallet, hovedsak brukt til å produsere silikonpolymerer. Det ble tidlig klart at disse stoffene også kunne komme til nytte på andre måter, særlig i personlige pleieprodukter. Silikoner, med repeterende siloksanbindinger, er en viktig gruppe av siloksaner med mange bruksområder innen blant annet farmasøytiske produkter, rengjøringsmidler, bil- og båtprodukter, maling, impregneringsmidler, mat, lim og smøremidler. 

NILU – Norsk institutt for luftforskning har påvist siloksaner i torsk i Oslofjorden. Stoffene følger med utslagsvannet ned i sluket, og selv om en god del fanges opp i renseanleggene, blir betydelige mengder fortsatt i vannmiljøet. Bare i Europa er siloksanutslippene beregnet til rundt 20 kilotonn hvert år. Stoffene med navnene D4 (*oktametylsyklotetrasiloksan*), D5 (*dekametylsyklopentasiloksan*) og D6 (*dodekametylsyklotetrasiloksan*) brukes i kosmetikk, personlige pleieprodukter og rengjøringsmidler de fleste har hjemme. D4 var mest brukt i personlige pleieprodukter fram til for få år siden, til det ble oppdaget at stoffet var giftig for en rekke organismer. Det ble da erstattet med D5, som forskerne finner absolutt de høyest konsentrasjonene av i hav og sjøer. Forskning.no har også skrevet artikler om spredning av stoffet i naturen.

Norsk institutt for vannforskning og Universitetet i Stockholm har påvist at to typer siloksan (D5 og D6) hoper seg opp i fiskeartene ørret, lågåsild og krøkle i Mjøsa, samt i dyreplanktonet. Undersøkelsen viser at nivåene av siloksaner i Mjøsa og Randsfjorden er langt høyere enn nivåene i Femunden, og at disse stoffene trolig kan finnes i de fleste innsjøer i folketette områder. Forskerne har analysert siloksaner i renset avløpsvann fra renseanleggene, samt i bunnfall rundt renseanleggene. Resultatene tyder på at det er lokale kilder som er hovedårsaken til de høye nivåene av siloksaner.

## Referanser


## Eksterne lenker
* «Farlige stoffer: Siloksan (D4/D5)» , *ErDetFarlig.no*, Miljødirektoratet
* «Siloksaner», *Miljøstatus Norge*, Miljødirektoratet, 22. juni 2015
Pyrrol

**Pyrrol** (av gresk *pyrrho*, ildrød, og latin *oleum*, olje) er en heterosyklisk aromatisk organisk forbindelse med en syklopentan-ring og formel C4H4NH. Pyrrol er en fargeløs til brun væske med søt kloroformaktig lukt. Smeltepunktet er -23&nbsp;°C og kokepunktet 131&nbsp;°C, densiteten er 0,967 g/ml.

Derivater er også kalt for pyrroler, for eksempel C4H4NCH3 er N-metylpyrrol. Porphobilinogen er en trisubstituent pyrrol, som er en forløper til mange naturlige biosynteser. 

Pyrroler er også bestanddeler av mer komplekse makromolekyler.
Run to the Hills

«**Run to the Hills**» er en sang av Iron Maiden. Den var gruppas sjette singel og den første fra albumet *[[The Number of the Beast (album)|The Number of the Beast]]*, som kom i 1982. Sangen er skrevet av Steve Harris, bassist og grunnlegger av Iron Maiden.

Singelen ble utgitt 12. februar 1982 som en forløper til albumet. Det var den første singelen med nåværende vokalist Bruce Dickinson.

## Sporliste
# «Run to the Hills» &ndash; 3:50
# «Total Eclipse» &ndash; 4:28
Nowa Huta

**Nowa Huta** er en arbeiderbydel i det østlige Kraków med om lag 250&nbsp;000 innbyggere. Den ble grunnlagt som by i 1949, med formål å skape et sterkt industrisentrum. Den ble i 1951 en del av byen Kraków.

## Historie
Opprettelsen av Nowa Huta (norsk: «Nye stålverket») hadde ved siden av rent industrielle grunner primært ideologiske hensikter: Kraków var historisk sett preget av katolsk konservatisme, og ved å tilføre byen et stort antall industriarbeidsplasser ønsket det polske kommunistiske regimet å styrke byens forhold til den nye samfunnsordningen.

I 1954 åpnet Vladimir Lenin-stålverket i Nowa Huta. 20 år senere var dette blitt det største stålverket i Polen, og utover 1960-tallet vokste byen kraftig, og det monumentale bysenteret ble etterhvert omkranset av store leilighetskomplekser. På 1970-tallet nådde den årlige stålproduksjonen 7 millioner tonn, og i tillegg til stålverket kom Polens største tobakksfabrikk og en stor sementfabrikk.

Utover 1980-tallet ble Nowa Huta rammet av den polske økonomiske krisen, og all vekst stoppet opp. Stedet ble åsted for store demonstrasjoner i regi av den nystartede frie fagforeningen Solidaritet, og Nowa Huta fikk dermed en viktig rolle i den oppstanden som til slutt førte fram til de delvis frie valgene i Polen i 1989.

## Arkitektur
Nowa Huta skulle bygges etter strenge sosialistiske planleggingsprinsipper. Byens grunnriss er basert på gåsefoten, et sentralt element i barokkens byplanlegging, med fem hovedgater som stråler ut fra en sentral plass og deler en halvsirkel i fire sektorer. 

Fram til 1956 ble det stort sett oppført bygninger i sosialrealistisk stil, og byens sentrum regnes som et fremragende eksempel på denne stilretningen innenfor arkitekturen. Etter den politiske liberaliseringen i Polen i 1956 ble det oppført en rekke bygninger i modernistisk stil, og fra 1980-tallet kom postmodernismen inn. På 1970- og 1980-tallet ble en rekke store leilighetskomplekser oppført av prefabrikkerte betongelementer.
Langrenn under Vinter-OL 2010

**Langrenn under Vinter-OL 2010** ble avholdt på Whistler Olympic Park i Callaghan Valley.  

## Medaljefordeling

## Medaljevinnere
### Menn

### Kvinner

## Resultater
### Menn
#### 4 x 10 km stafett




Dato: 24. februar

Utdypende artikkel, se ''Stafett, menn''


#### Sprint, klassisk stil




Dato: 17. februar

Utdypende artikkel, se ''Sprint, menn''


#### Lagsprint, fristil




Dato: 22. februar

Utdypende artikkel, se ''Lagsprint, menn''


#### 15 km fristil




Dato: 15. februar

Utdypende artikkel, se ''15 km fristil, menn''


#### 2 x 15 km skiatlon




Dato: 20. februar

Utdypende artikkel, se ''30 km jaktstart, menn''


#### 50 km fellesstart, klassisk stil




Dato: 28. februar 2010

Utdypende artikkel, se ''50 km, klassisk menn''


### Kvinner
#### 4 x 5 km stafett




Dato: 25. februar

Utdypende artikkel, se ''Stafett, kvinner''


#### Sprint, klassisk stil




Dato: 17. februar

Utdypende artikkel, se ''Sprint, kvinner''


#### Lagsprint, fristil




Dato: 22. februar

Utdypende artikkel, se ''Lagsprint, kvinner''


#### 10 km fristil



Dato: 15. februar

Utdypende artikkel, se ''10 km fristil, kvinner''


#### 2 x 7,5 km skiatlon




Dato: 19. februar

Utdypende artikkel, se ''15 km jaktstart, kvinner''

#### 30 km fellesstart, klassisk stil




Dato: 27. februar 2010

Utdypende artikkel, se ''30 km klassisk, kvinner''


## Eksterne lenker
* 
* Vancouver 2010 Cross Country Skiing Results på olympics.com
* Cross Country Skiing at the 2010 Winter Olympics på olympedia.org
* Resultater  på sports-reference.com
ANG

**ANG** kan sikte til:
* IOK-landskode for Angola (Angola under OL)
* ISO 4217-kode for antillansk gylden
Eugenius Sophus Ernst Heltzen

**Eugenius Sophus Ernst Heltzen** (1818–1898) var en dansk embedsmann, statsråd, godseier og kammerherre.

## Liv og virke
### Bakgrunn
Heltzen var utdannet jurist fra Københavns Universitet i 1840. I 1842 ble Heltzen protokollsekretær i Højesteret, fra 1846 til 1847 auskultant i Rentekammeret og stiftamtmann i Aalborg, fra 1848 sekretær hos innenriksministeren og i 1850 amtmann over Aabenraa, Als og Ærø Amt.

### Politisk karriere
I 1856 ble Heltzen valgt til medlem av Riksrådet hvor han sluttet seg til det konservative Helstadspartiet.

Heltzen var justis- og kultusminister 11. juli 1864 – 30. mars 1865 i Regjeringen Bluhme II.

Heltzen ble mistenkt for å ville innføre innskrenkninger i grunnloven etter tapet i krigen mot Tyskland av den politiske opposisjon, det National-Liberale Parti (som Heltzen næret en stor politisk uvilje og mistro overfor), som følge av Heltzens utpregede rojalistiske holdning. Dette gjorde ham senere til offer i en politisk intrige som medførte hans avgang som minister i 1865. Samme år ble Heltzen utnevnt til stiftamtmann på Fyn. I 1882 fikk Heltzen Dannebrogordenens Storkors.

Heltzen var sønn av oberst kammerherre Christian Ludvig Gustav von Heltzen og Marie Elisabeth, f. baronesse Knuth av Conradsborg (1789 – 1865); datter av lensbaron Adam Christopher Knuth av Conradsborg og Juliane Maria f. baronesse Brockdorff av Scheelenborg. Heltzen eide de adelige godsene Søgård og Aartoft i Lundtoft Herred (Syd-Jylland), og herregården Landkilde ved Odense. Heltzen var gift med Cathrine Elisabeth von Stemann (1830–1923), datter av stiftamtmann Christian Ludvig von Stemann (1791–1857). Heltzen var fetter til den norske statsministeren i Stockholm (1841 – 1858) Frederik Gottschalk Heltzen Due, fetter til den norske «statsforfatter» og statsrevisor Peder Krabbe Gaarder, nevø av den norske Stortingsmann Paul Frederik Michael Heltzen og grand-nevø av førstestatsråd (statsminister) og finansminister i Norge 1814 general Frederik Gottschalk von Haxthausen.

### Familie
Heltzen og hustru hadde følgende barn:
* Godseier og borgermester i Odense Poul Christian Ludvig Heltzen (21. august 1850 – 21. august 1928), gift med Vilhelmine Nielsen (15. september 1876 – 10. mars 1959)
* Cand. jur. Frederik Joachim August Heltzen (22. oktober 1851 – 1895) gift med Petronella Louise Rosenørn (21. august 1861 – 5. desember 1911) 
* Augusta Elisabeth Heltzen (30. april 1855 – 2. oktober 1887)

## Referanser


## Kilder
* Dansk biografisk Lexikon/VII bind
* Dansk Leksikon
* Utdrag fra Dansk Adelsårbok 1938
* http://www.reventlow.dk
Apolo Nsibambi

**Apolo Nsibambi** (født 25. oktober 1940, død 28. mai 2019) var statsminister i Uganda fra 1999 til 2011. Før han ble minister i Musevenis regjering i 1996 var han direktør for Institute of Social Research ved Makerereuniversitetet.

## Referanser
Gulstillits

**Gulstillits** (*Spinus tristis*) er en art i gruppen sangfugler.
I hekkesesongen har hannen kraftige farger for å tiltrekke seg en make.
Gulstillitsen lever av frø.

## Eksterne lenker
*
Stjørdal kommunestyre 2003–2007

**[[Stjørdal]] kommunestyre 2003–2007** bestod av 51 medlemmer. Johan Arnt Elverum (Sp) var ordfører, og Einar Fløttum (H) var varaordfører. En borgerlig sammenslutning bestående av Senterpartiet, Høyre, Kristelig Folkeparti, Venstre og Fremskrittspartiet hadde flertall.
__NOTOC__
## Mandater

## Medlemmer

## Se også
*Politikk i Stjørdal

## Eksterne lenker
* Kommunestyret i Stjørdal 2003–2007 (Stjørdal kommune)
* Valg 2003 – Stjørdal (NRK Trøndelag)
Trine Skarvang

**Trine Skarvang** (født 23. august 1953 i Arendal) er en norsk pedagog og lærebokforfatter. Hun er tidliger lokalpolitiker (FrP), og har sittet i bystyret i Oslo.

## Bakgrunn
Skarvang er utdannet diplomøkonom og Master of Management fra Handelshøyskolen BI. I tillegg har hun høyskolestudier innen ledelse, IKT, innovasjon og entreprenørskap. Hun arbeidet i databransjen og administrasjon/økonomi i det private næringslivet. Hun er utdannet pedagog, og var faglærer for økonomiske/administrative fag og Salg og servicefag ved Sandaker videregående skole fra 1999. i perioden 2008-2014 arbeidet hun som lektor ved Bjerke videregående skole. I 2010 tok hun Gründerskolen ved Universitetet i Oslo og Boston University, og i 2014 *Smart læring* ved NTNU.
Fra høsten 2013 arbeidet hun på Kuben videregående skole.

Hun har skrevet lærebøker til studieretningen Salg og service. Etter Kunnskapsløftet har hun skrevet lærebøker innen programområdet Entreprenørskap og bedriftsutvikling og Service og samferdsel.

## Politikk
Skarvang har sittet i bydelsutvalget i bydel Grorud i perioden 2003-2009. I perioden 2003-2007 var hun nestleder. Hun har vært medlem av samferdsel-, miljø- og byutviklingskomiteen. Etter kommunestyrevalget 2007 ble hun innvalgt i Oslo bystyre og i Byutviklingskomitéen. I 2009 gikk hun over til Kultur og utdanningskomiteen.  Hun stilte ikke til gjenvalg i 2011.

## Bibliografi
* 2014: *Entreprenørskap og bedriftsutvikling 1*, (314s) sammen med Kåre Håkonsen, Fagbokforlaget,  ISBN 978-82-11-01975-2
* 2008: *Entreprenørskap og bedriftsutvikling 1*, (328 s), sammen med Reidar Hæhre, Lars Ottesen og Alf H. Høien, Økonomiforlaget, ISBN 978-82-7802-325-9
* 2006: *Service og samferdsel – Planlegging*, sammen med Eli Fiske Antonsen, Per Øyvind Brynhildsvoll og Per Erik Brunsberg  ISBN 978-82-0535-164-6
* 2006: *Service og samferdsel – Drift og oppfølging* (160 s), sammen med Eli Fiske Antonsen, Per Øyvind Brynhildsvoll og Per Erik Brunsberg  ISBN 978-82-0535-168-4
* 2002: *Egen bedrift -- Kultur, kommunikasjon og teknologi- Studieretning salg og service. VKI* (288 s), sammen med Odd Helge Sandvik, Eli Fiske Antonsen og Bente Heian ISBN 978-82-0530-147-4
* 2001: *Økonomi og bedriftsetablering- Studieretning salg og service. Grunnkurs* (192 s), sammen med Odd Helge Sandvik, Johs Totland, Knut Woll ISBN 978-82-0528-609-2 (Nynorsk ISBN 978-82-0528-610-8)

## Referanser
Jon Erik Torgersen

**Jon Erik Torgersen** (født ), også kjent under artistnavnet «Tyr», er en norsk black metal bassist.

Han har spilt i det kjente black metal-bandet Emperor fra 1998 til 2001 som liveartist og Perished fra 1991 til 1994. Han er medlem av Borknagar, som han har vært fra 2000 til 2003, og fra 2006 til i dag. Han er også medlem av det usignerte death metal-bandet Thornbound.

Han har vært sesongmedlem i black metal bandet Satyricon og viking metal bandet Vintersorg.

## Diskografi
;Borknagar 
* *[[Empiricism (Borknagar-album)|Empiricism]]* (studioalbum, 2001)
;Perished
* **' ([[Demo (musikk)|demo]], 1993)
* **' (demo, 1993)
* ** (demo, 1994)
Reidar Mjøens legat

**Reidar Mjøens legat** blir delt ut av Norsk kritikerlag. Stipendet er på  kroner og tildeles et medlem av Norsk Kritikerlag som arbeider med dans, musikk eller teater og som har gjort en særlig fortjenestefull innsats som kritiker. 

Prisen kom til ved at Reidar Mjøen til sin 75-årsdag i 1946 skjenket et beløp som kritikerlaget skulle bruke til et kritikerlegat, som fikk hans navn. Vedtektene ble stadfestet i 1955.

## Mottakere av Reidar Mjøens legat
* Jarle Søraa (1989) – musikkritiker
* Jo Ørjasæter (1991) – teaterkritiker
* Margaret Ljunggren (1992) – ballettkritiker
* Annette Mürer (1998) – teaterkritiker
* Mona Levin (2001) – musikk- og teaterkritiker
* Yngve Kvistad (2002) – teaterkritiker
* Randi Wenche Haugen (2003)
* Therese Bjørneboe (2009) – kritiker- og redaktør
* Karen Frøsland Nystøyl (2017)
* Wenche Larsen (2018)
* Kim Robin Klev (2019)
* Anette Therese Pettersen (2020)
* Grace Tabea Tenga (2021)

## Se også
* Årets kritiker
* Olav Dalgard og Henrik Rytters kritikarpris

## Referanser
Sør-Trøndelag Regiment

**Sør-Trøndelag Regiment** var et regiment i Hæren som ble opprettet 1. august 1995. Det hadde hovedkvarteret sitt i Trondheim, men ble nedlagt i 2002.
Shaone Morrisonn

**Shaone Morrisonn** (født 23. desember 1982 i Vancouver, Britisk Columbia) er en profesjonell ishockey-back som spiller for Washington Capitals i NHL.

## Referanser


## Eksterne lenker
*
Hal Nerdal

**Herlof «Hal» Nerdal** (1927–2023) var en norskfødt australsk idrettsutøver som deltok i kombinert i OL i Squaw Valley i 1960. Han er den eneste australier som har deltatt i skihopping (kombinert eller spesielt hopp) i OL. Hal Nerdal ble sist av 31 deltakere. Han representerte YMCA Ski Club of Canberra.

Nerdal flyttet til Australia i 1951 og arbeidet med byggingen av et damanlegg i Snowy Mountains som det norske selskapet Ing. F. Selmer hadde fått kontrakten på. Etter at anleggsarbeidet var ferdig, flyttet han i 1955 til Canberra. Han var så hjemme i Norge igjen i et par år, før han i 1957 bosatte seg for godt i Australia, først i Canberra, fra 1972 i Brisbane.

## Referanser


## Eksterne lenker
*
Gustaf Skarsgård

**Gustaf Caspar Orm Skarsgård** (født 1980) er en svensk skuespiller. Han gikk ut av Teaterhögskolan i Stockholm i 2003.

Skarsgård spillefilmdebuterte som barn med en rolle i *[[Dekknavn Coq Rouge]]* i 1989.  Han fortsatte med flere barne- og ungdomsroller, som for eksempel i  *[[Min venn Percys magiske gymnastikksko]]*  fra 1994 og mini-serien *Skuggornas hus* fra 1996. 

I 2006 hadde han hovedrollen i *[[Förortsungar]]* noe som innbragte ham Guldbaggen for beste mannlige hovedrolle. Han var Årets Shooting Star på filmfestivalen i Berlin i 2007.

## Filmografi (utvalg)
### Filmer
* 2023 – *[[Oppenheimer (film)|Oppenheimer]]* 
* 2021 – *[[Utvandrerne (film 2021)|Utvandrerne]]*
* 2012 – *[[Kon-Tiki (spillefilm)|Kon-Tiki]]*
* 2011 - *[[The Way Back]]*
* 2008 – *[[Patrik 1,5]]*
* 2008 – *[[Arn – Riket ved veiens ende]]*
* 2007 – *[[Pyramiden (film)|Pyramiden]]*
* 2007 – *[[Rottatouille]]* – svensk stemme til Remy
* 2007 – *[[Iskariot]]*
* 2007 – *[[Arn – Tempelridderen]]*
* 2006 – *[[Förortsungar]]*
* 2004 – *[[Harry Potter og fangen fra Azkaban (film)| Harry Potter og fangen fra Azkaban]] stemmen til [[Stan Shunpike]]*
* 2004 – *[[Babylonsjukan]]*
* 2004 – *[[Ikke naken]]*
* 2003 – *[[Detaljer]]*
* 2003 – *[[Ondskapen (film)|Ondskapen]]*
* 2002 – *[[Gåvan]]*
* 2002 – *[[Den osynlige]]*
* 2002 – *[[Kontrakt (film)|Kontrakt]]*
* 1995 – *[[Sommaren]]*
* 1989 – *[[Dekknavn Coq Rouge]]*
* 1989 – *[[Prima ballerina]]* (TV-film)

### TV-serier
* 2023 – *[[Ondskapen (TV-serie)|Ondskapen]]* 
* 2019 – *[[Cursed (TV-serie)|Cursed]]* 
* 2018 – *[[Westworld (TV-serie)|Westworld]]* 
* 2012 – *[[Vikings (TV-serie)|Vikings]]* 
* 2006 – *[[Snapphaner (TV)|Snapphaner]]* 
* 2003 – *[[Swedenhielms (2003)|Swedenhielms]]* 
* 2002 – *[[Cleo (TV-serie)|Cleo]] *
* 1996 – *[[Skuggornas hus]] *
* 1994 – *[[Min venn Percys magiske gymnastikksko]]*

## Familie
Skarsgård er sønn av skuespilleren Stellan Skarsgård. Hans brødre Bill, Valter og Alexander Skarsgård er også skuespillere.

## Referanser




## Eksterne lenker
* 
*
Knutsen OAS Shipping

**Knutsen OAS Shipping AS** er et privat eid rederi lokalisert i Haugesund på vest-kysten av Norge. Rederiet har en flåte på 57 skip, 2 FSO og 20 nybygg på vei innen 2027.. Knutsen OAS Shipping har hatt en jevn vekst i både økonomi og antall skip siden levering av de to første i 1987. Nå har rederiet en politikk om å kontrahere nye skip når man har inngått kontrakt med langsiktige kunder.

Selskapet har røtter tilbake til 1896, da grunnleggeren kjøpte sitt første skip. På den tiden drev man også med fiske i tillegg til nordsjøfart. Etter hvert utvidet man med linjeskip mellom Europa og Sør-Amerika, senere også til Orienten. På 1930-tallet var rederiet den tredje største rederigruppen i Norge.

På 1970-tallet investerte selskapet i tankskip, og da tankskipskrisen kom i slutten av 1970-årene, fikk rederiet økonomiske problemer. I 1984 forlot Knutsen-familien selskapet. Aktivitetene ble da reorganisert med nye eiere, som likevel beholdt det tradisjonsrike navnet. I 2008 overtok administrerende direktør Trygve Seglem aksjeposten som tidligere hadde vært eid av Jens Ulltveit-Moe og ble majoritetsaksjonær i Knutsen OAS Shipping AS.

Knutsen OAS står for Ole Andreas Sønn

## Eksterne lenker
* 
*
Kenneth Svartalv

**Kenneth Svartalv Skibrek Halvorsen** (født 1976), også kjent under artistnavnet «Destroyer», er en norsk black- og death metal-vokalist og -bassist.

Fra 1993 til 1996 var han medlem av Gehenna, der han spilte bass. Han har også vært medlem av Aeternus og Carpe Tenebrum. Han er i dag medlem av bandene Nocturnal Breed, som han har vært medlem i siden 1993, og Aiwas.

Han har vært session-medlem i black metal-bandet Satyricon.

## Eksterne lenker
*
Axel Buch

**Axel Buch** (1930–1998) var en norsk forretningsmann, kommunal tjenestemann og politiker. Han var ordfører i Trondheim fra 1976 til 1979, som representant for Høyre, senere rådmann i kommunen fra 1985 til 1997.

## Liv og virke
### Familie
Axel Buch vokste opp i Trondheim som sønn av Cecilie, født Lykke, og Nicolay Buch. Axel Buch giftet seg i 1959 med Aase Randi Unneberg, men de skilte senere lag. I 1987 giftet han seg med tidligere ordfører Anne-Kathrine Parow.

### Karriere
Han gikk Trondheim katedralskole og tok så en merkantil utdannelse i Norge, England og USA.

Buch arbeidet ved byggevareforhandleren Thiis & Co. i Oslo, ved Ranheim Papirfabrikk og ved Høganäsbolaget i Skåne. I 1956 gikk han inn i familiebedriften Nicolay Buch, som drev grossisthandel med byggevarer i Trondheim og i tillegg eide Hylla kalkverk på Inderøy. Han ble prokurist i 1959, disponent i 1963 og ansvarlig eier i 1964. Han eide gården Hammer på Inderøy.

Han hadde sentrale posisjoner i Trondheim fra 1960-årene. Han var medlem av Trondheim bystyre og formannskap og hadde også vært varaordfører før han var ordfører 1976–1979. Etter valget i 1979 var det borgerlig flertall i bystyret, men Fremskrittspartiets ene representant stemte på Olav Gjærevoll fra Arbeiderpartiet for å sikre fortsatt trikkedrift. Høsten 1981 inngikk Arbeiderpartiet og Høyre et valgteknisk samarbeid som valgte Anne Kathrine Parow og Buch til ordfører og varaordfører for perioden 1982–1983. Buch var vara til Stortinget fra Sør-Trøndelag 1977–1985.

I 1985 ble han rådmann i Trondheim. Etter valget i 1989 kom det til strid om rådmannens ulike roller. Han var styremedlem i Forretningsbanken og senere Fokus Bank, som var kommunens hovedbankforbindelse, og i flere andre bedrifter som fikk oppdrag av kommunen. Striden endte med at Buch fikk ros for sin innsats. Eksterne verv var avklart med byens politiske ledelse, selv om de var i strid med vanlig praksis. Buch gikk av med pensjon i august 1997.

## Æresbevisninger
Buch var svensk honorær konsul i Trondheim 1981–1997 og ble utnevnt til kommandør av den svenske Nordstjerneordenen.

## Referanser


## Eksterne lenker
*
Ole Rønning (langrennsløper)

**Ole Rønning** (født 19. mai 1987) er en norsk langrennsløper som går for skiklubben *[[Skogn IL]]*. Han er tremenning med den mer kjente langrennsløperen Eldar Rønning.

Rønning har deltatt i FIS-renn, Skandinavisk cup og Norgesmesterskap på ski. Hans beste resultat i FIS-renn (per 23. januar 2009) er en 31.-plass på sprint klassisk i Gålå den 6. desember 2008. I vanlig distanserenn er en 33.-plass det beste resultatet i et FIS-renn, på 15&nbsp;km fristil i Hovden den 11. mars 2007. Hans beste resultatet i Skandinavisk cup er en 34.-plass på 15&nbsp;km klassisk den 16. februar 2008.

Ole har opprinnelig sin styrke i fristil, men hans beste resultat i et norgesmesterskap er fra 15&nbsp;km klassisk. Under Norgesmesterskapet på ski 2009 tok han 15.-plass på 15&nbsp;km klassisk og 33.-plass på 30&nbsp;km dobbel jaktstart. Han og Anders Myrland kjempet opprinnelig om den siste plassen på stafettlaget til *Skogn IL*, men da Eldar Rønning trakk seg fikk begge de to gå, sammen med ankermannen Johan Kjølstad. Myrland gikk første etappe på stafetten, og Ole sendte ut Kjølstad på en femteplass ved andre veksling. De gikk inn til tredjeplass etter at Kjølstad spurtslo Ole-Marius Bach i kampen om bronsemedaljen. Det ble Rønnings beste norgesmesterskap (per 2009), selv om han hadde en kronglete sesongoppkjøring og slet før jul.

## Referanser


## Eksterne lenker
* 
* Bronse helt konge for Skogn (Trønder-Avisa)
Ole Rønning

**Ole Rønning** er navnet til flere personer:

* Ole Reidar Rønning (1930–2025), generalmajor, sjef for landstridskreftene i Sør Norge 1987–1990
* Ole Rønning (komponist) (1907–1993), norsk musiker og komponist
* Ole Rønning (langrennsløper) (født 1987), norsk langrennsløper
Jådåren

**Jådåren**  er ei landbruksgrend i Beitstad, som er en del av Steinkjer kommune i Trøndelag.  Jådåren grenser til Dalbygda i nord, Følling i øst, Sør-Beitstad og Solberg i sør og Vellamelen i vest.

Kjente personer fra Jådåren: Stål Westerhus (operasanger), Stian Westerhus (jazz- og rockegitarist), Gunnar Green (musiker), Knut Aas (politiker), Brita Haugnes Haugan (kunstner), Arthur Tessem (kunstner), Gerd Idun Sotberg (kunstner), Bjørn Sothberg (skuespiller), Magne Myrseth (friidrettsutøver og skytter) og Arnt Ola Skjerve (hundekjører).
Bygda er kjent for å ha et innovativt landbruksmiljø, med blant annet Norges største melkefjøs, med over 1 mill. kg. melk i årsproduksjon. Det drives ellers med variert landbruk, der jordbærproduksjon, produksjon av jordbærstiklinger, kyllingproduksjon og eggproduksjon er de viktigste produktene.

## Referanser


## Eksterne lenker
* Kart  
* Amerikansk side om Jådåren
Liste over motorveier i Danmark

Dette er en liste over **[[motorvei]]ene i [[Danmark]]**. Som Norge har ikke Danmark spesielle veinummer for motorveier, slik man har i mange andre europeiske land. 

Det er 1070,51&nbsp;km motorveier i Danmark pr. 1. februar 2007. De er fordelt på 1021,57&nbsp;km riksveier, 7,62&nbsp;km kommunale veier og 41,32&nbsp;km private.

## Eksisterende motorveier og motorveier under anlegg

De danske hovedveiene er oppdelt i europaveier, primærruter og sekundærruter. Vejdirektoratet har navngitt de danske motorveiene.

### Motorveier under bygging eller planlegging

* Østjyske Motorvej (Aarhus S – Aarhus N) (2027)
* Østjyske Motorvej (Vejle N – Skanderborg S) (2027)
* Hillerødmotorvejen (Allerød S – Hillerød N) (2027)
* Kalundborgmotorvejen (Dramstrup – Kalundborg) (2028)
* Taulovmotorvejen (Kolding V – Motorveikryss Kolding) (EIA fullført) (2028)
* Hillerødmotorvejen (Motorring 3 – Ring 4) (Mulighetsstudie) (2028)
* Amagermotorvejen (Avedøre – Øresundsmotorvejen) (Mulighetsstudie) (2029)
* Øresundsmotorvejen ( 20 København C – 17 Lufthavn) V (Mulighetsstudie) (2029)
* Femern Bælt-tunnelen (Rødbyhavn – Puttgarden) (2029)
* Fynske Motorvej (Odense V – Odense SØ) (EIA fullført) (2030)
* Motorring 4 (Ishøj – Vallensbæk) (Mulighetsstudie) (2031)
* Frederikssundmotorvejen (Tværvej N – Frederikssund S) (EIA fullført) (2032)
* Næstvedmotorvejen (Næstved – Rønnede) (EIA fullført) (2033) 
* Midtjyske Motorvej (Herning N – Sinding) (EIA fullført) (2033)
* Hillerødmotorvejen (Ring 4 – Farum) (Mulighetsstudie) (2033)
* Hærvejsmotorvejen (Løvel – Klode Mølle) (EIA fullført) (2034)
*  Hærvejsmotorvejen (Give – Billund V) (EIA fullført) (2034)
* 3. Limfjordsforbindelse (Aalborg S – Aalborg N) (EIA fullført) (2034)
* Østjyske Motorvej (Aarhus N – Randers N) (EIA fullført)
* Taulovmotorvejen (Kolding V – Fredercia S) (EIA fullført)
*  Helsingørmotorvejen (Isterød – Hørsholm S) (EIA fullført)
* Hærvejsmotorvejen (Haderslev – Billund V) (EIA fullført)
* Hærvejsmotorvejen (Hobro – Løvel – Klode Mølle – Give) (Mulighetsstudie)
* Messemotorvejen (Herning V – Snejbjerg) (EIA fullført)
* Viborgmotorvejen (Aarhus – Hammel) (EIA fullført)
* Holbækmotorvejen (Ring 4 – Roskilde) (Mulighetsstudie)
* Motorring 5 (Køge – Frederikssundmotorvejen) (Mulighetsstudie) 

## Referanser
Hvítavatn

**Hvítavatn** er en liten innsjø på Island. Den ligger sør på det islandske høylandet mellom *Sídujökull* og Skeiðarájökull, to sørlige brearmer av isbreen Vatnajökull, og 15 kilometer nord for den beryktede elven Skeiðará.

Det finnes flere innsjøer og elver som har adjektivet *hvíta* (som betyr *hvite*) i navnet sitt på Island. Dette kommer av at de har sitt opphav fra isbreer.

## Referanser